Diari Oficial de la Generalitat Valenciana


Sumari del DOGV 10080, del 26-12-2024 (2024/13763)

RESOLUCIÓ de 17 de diciembre de 2024, de la Direcció General de Personal, per la qual es publica la resolució definitiva amb indicació de les destinacions adjudicades del concurs de trasllats per a la provisió de places bàsiques vacants de tècnic o tècnica d’informàtica d’institucions sanitàries dependents de la Conselleria de Sanitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10374

Data del DOGV
:   26-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/13837

CVE
:   GWZW-O-0851-58648

Data del document
:   17-12-2024

Organisme emissor
:   Conselleria de Sanitat

Tipus de document
:   Resolució

De conformitat amb el que establixen la base 6 i següents de la convocatòria del concurs de trasllats per a la provisió de places bàsiques vacants de tècnic o tècnica d’informàtica d’institucions sanitàries dependents de la Conselleria de Sanitat (DOGV 9817, 27.03.2024).

Transcorregut el termini d’al·legacions de possibles errors en l’adjudicació provisional de destinacions publicada amb la relació definitiva de puntuació del concurs i vistes les rebudes.

Fent ús de la competència que m’atribuïx l’article 17 del Decret 135/2023, de 10 d’agost, del Consell, d’aprovació del Reglament orgànic i funcional de la Conselleria de Sanitat,

RESOLC

Publicar en el *Diari Oficial de la Generalitat Valenciana*  la resolució definitiva del concurs amb indicació de les destinacions adjudicades que figuren en l’annex I, d’acord amb l’orde de puntuació definitiva obtinguda en aplicació del barem de mèrits i segons l’orde de prioritat de destinacions sol·licitades.

Les destinacions adjudicades seran irrenunciables, llevat que esta renúncia estiga motivada per l’obtenció d’una plaça en virtut de la resolució d’un procediment de mobilitat voluntària concurrent convocat per una altra administració pública.

Les persones concursants en servici actiu o amb reserva de lloc que exercisquen una plaça adscrita a institucions sanitàries dependents de la Conselleria de Sanitat i obtinguen plaça hauran de cessar en la seua plaça bàsica el 14 de gener de 2025.

En el cas de persones concursants des d’altres servicis de salut diferents que obtinguen plaça en el Servici Valencià de Salut, el cessament en la destinació anterior haurà de tindre lloc en els tres dies següents a la data assenyalada en el paràgraf anterior.

En els centres en els quals hi haja diverses vacants a cobrir, l’assignació d’estes als qui prenguen possessió es realitzarà de conformitat amb el que establix l’article 22 del Decret 192/2017, d’1 de desembre, del Consell, pel qual s’aprova el Reglament de selecció i provisió de personal estatutari al servici d’institucions sanitàries públiques del Sistema Valencià de Salut.

La presa de possessió de la nova plaça haurà d’efectuar-se dins dels tres dies hàbils següents al del cessament si la plaça adjudicada es troba en el mateix municipi que la que exercixen; en el termini de cinc dies hàbils si la plaça obtinguda es troba en un municipi diferent del de la plaça que exercixen; en el termini de deu dies hàbils si la plaça obtinguda es troba en una província diferent de la de la plaça que exercixen, i en el termini d’un mes si pertany a un servici de salut diferent.

Quan la destinació adjudicada radique en el mateix centre on està prestant servicis la persona interessada en el moment de l’adjudicació, encara que fora en una categoria diferent, la presa de possessió haurà d’efectuar-se l’endemà del cessament.

En el cas que la persona adjudicatària es trobe en situació d’incapacitat temporal en el moment en què s’inicie el termini possessori, els organismes intervinents faran el tràmit administratiu de canvi de destinació, i la persona afectada continuarà en situació d’incapacitat temporal en la nova destinació.

Per al personal en actiu, el termini per a la presa de possessió té, així mateix, la consideració de servici actiu; els havers corresponents es perceben amb càrrec a la plaça de destinació.

En el cas que l’adjudicació de plaça supose el reingrés al servici actiu, el termini per a la presa de possessió serà d’un mes, a comptar de l’endemà del cessament.

Qui no s’incorpore a la plaça obtinguda dins dels terminis establits, o de les pròrrogues d’estos que legalment o reglamentàriament siguen procedents, serà declarat d’ofici pel departament d’origen en la situació d’excedència voluntària per interés particular en la seua categoria i, si és el cas, especialitat. No obstant això, si hi ha causes prou justificades, apreciades així amb una audiència prèvia de la persona interessada, la declaració es deixarà sense efecte. En eixe cas, la persona interessada haurà d’incorporar-se a la seua nova destinació tan prompte com desapareguen les causes que en el seu moment ho van impedir.

El personal concursant que no obtinga plaça es mantindrà en la situació i destinació que ocupara en el seu departament, nivell assistencial i centre de treball, sense perjuí del que s’establix per al personal en situació de reingrés provisional al servici actiu. El personal que estiga en situació de reingrés provisional i no obtinga plaça, sempre que haja sol·licitat en el concurs totes les places convocades en el seu departament de salut, podrà optar per obtindre una nova destinació provisional en alguna de les places que queden vacants una vegada resolt el concurs, o per passar a la situació d’excedència voluntària. La no participació, el desistiment o el fet de no haver obtingut plaça, sempre que haja incomplit l’obligació de sol·licitar totes les places convocades en el seu departament de salut, ocasionarà ser declarat d’ofici en situació d’excedència voluntària amb efectes de l’endemà del cessament per efecte d’este concurs, sempre que este cessament es produïsca. En la situació d’excedència voluntària haurà de mantindre’s almenys dos anys, abans de poder sol·licitar un nou reingrés provisional o poder participar en un ulterior concurs de trasllats.

La present resolució, que posa fi a la via administrativa, podrà ser impugnada per les persones interessades mitjançant la interposició del recurs contenciós administratiu davant del jutjat contenciós administratiu que corresponga, en el termini de dos mesos, comptats a partir de l’endemà de la publicació de l’acte objecte de recurs, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa; o, potestativament, podran interposar un recurs de reposició davant de la Direcció General de Personal, en el termini d’un mes des de l’endemà de la publicació, de conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques.

Tot això, sense perjuí que s’utilitze qualsevol altre recurs que es considere convenient.

  

València, 17 de desembre de 2024

María Amparo Pinazo Gamir

Directora general

Esta disposició conté annexos. Consulteu-ne la versió en PDF.